सामग्री: मुल्तान में हो रहे दूसरे टेस्ट के पहले दिन का खेल ख़त्म होने तक पाकिस्तान की टीम ने चार विकेट के नुक़सान पर 263 रन बना लिए.

पाकिस्तान की ओर से इमरान फ़रहत ने 74, यूनिस ख़ान ने 56 और मोहम्मद यूसुफ़ ने 56 रन बनाए. खेल ख़त्म होने के समय कप्तान इंज़माम-उल-हक़ 31 रन और शोएब मलिक 4 रन बनाकर नाबाद थे.

हालाँकि वेस्ट इंडीज़ के कप्तान ब्रायल लारा अपने गेंदबाज़ों के प्रदर्शन से संतुष्ट दिखे. 

उन्होंने कहा, "बल्लेबाजों के लिए बनी विकेट पर हमारे गेंदबाज़ों ने सही जगह पर गेंद डाली और अगर हमने कुछ मौक़े न गँवाए होते तो हम और बेहतर स्थिति में होते."

दिन का खेल ख़त्म होन से सिर्फ़ तीन ओवर पहले मोहम्मद यूसुफ़ के विकेट ने वेस्ट इंडीज़ की टीम का हौसला बढ़ा दिया.

इससे पहले यूसुफ़ ने 117 गेंद पर एक छक्के और तीन चौकों की मदद से अर्धशतक पूरा किया. यूसुफ 56 रन बनाकर आउट हुए. लाहौर टेस्ट में यूसुफ़ ने 192 रन की पारी खेली थी.

इससे पहले इंज़माम ने टॉस जीतकर पहले बल्लेबाज़ी करने का फ़ैसला किया. पहले टेस्ट में जीत दर्ज करने वाली पाकिस्तान टीम में कोई बदलाव नहीं किया गया था.

अच्छी शुरुआत

पाकिस्तानी सलामी बल्लेबाज़ों मोहम्मद हफ़ीज़ और इमरान फ़रहत ने टीम को सधी हुई शुरुआत दी.



हफ़ीज़ ने विकेट के दोनों तरफ़ कुछ शानदार शॉट्स खेले और सात चौके लगाए लेकिन जेरोम टेलर की एक गेंद पर विकेटकीपर दिनेश रामदीन ने उनका कैच लपक लिया.

उनके साथी सलामी बल्लेबाज़ इमरान फ़रहत भी अच्छे फ़ॉर्म में थे. ब्रैवो की वाइड गेंद को छेड़ने के चक्कर में फ़रहत लारा को कैच दे बैठे. लेकिन इससे पहले वे दस चौके लगाकर 74 रन बना चुके थे.

तीसरे विकेट के लिए यूनिस ख़ान और मोहम्मद यूसुफ़ के बीच 87 रन की साझेदारी हुई. यूनिस ख़ान ने छह चौकों की मदद से 56 रन बनाए. टेलर की गेंद पर रुनाको मॉर्टन ने उनका कैच लपका.

मोहम्मद यूसुफ़ की क़िस्मत ने मुल्तान में भी उनका साथ दिया जब 45 के निजी स्कोर पर डेरेन गंगा ने टेलर की गेंद पर उनका कैच छोड़ दिया. 

पहले टैस्ट में भी गंगा ने टेलर की गेंद पर यूसुफ़ का कैच छोड़ा था. तब यूसुफ़ 43 के स्कोर पर थे और बाद में उन्होंने 192 रन बनाए.

वेस्ट इंडीज़ के गेंदबाज़ जेरोम टेलर ने 61 रन देकर दो विकेट लिए वहीं क्रिस गेल और ब्रैवो ने एक-एक विकेट लिया.

तेज़ गेंदबाज़ कोरी कॉलीमोर ने सटीक गेंदबाज़ी की और 16 ओवरों में सिर्फ़ 23 रन दिए लेकिन कोई विकेट...\nपिछली सामग्री को संक्षेप में निम्नानुसार किया जा सकता है:
वेस्टइंडीज़ के ख़िलाफ़ दूसरे टेस्ट का पहला दिन पाकिस्तानी बल्लेबाज़ों के नाम रहा. पाकिस्तान के तीन बल्लेबाज़ों ने अर्धशतक लगाए. इमरान फ़रहत ने सर्वाधिक 74 रन बनाए.